Xitoylik ayol mashina oynasidan chiqarib ketayotgan qo‘lidan ayrildi

Xitoyning Szyansu provinsiyasidagi Usi shahrida 30 yoshli haydovchi ayol mashinasi muyulishda ag‘darilib ketishi natijasida qo‘lidan ayrildi. Bu haqda Daily Mail xabar berdi.

Guvohlarning so‘zlariga ko‘ra, ayol shahar bo‘ylab qo‘lini oynadan chiqarib harakatlanayotgan bo‘lgan. To‘satdan Ling Le ismli bu ayolning avtomobili burilish vaqtida ag‘darilib ketgan. Shu yaqin orada turgan qutqaruvchilar zudlik bilan unga yordamga kelishgan. “Mashinani o‘nglashganida Le xonim avval qo‘li bo‘lgan joyga vahima ichida qarab turar edi”, — deyishdi guvohlar.
Ayolni tezda shifoxonaga jo‘natishgan, biroq uning qo‘lini saqlab qolisholmagan. Shifokorlar uning sog‘lig‘iga hech narsa xavf solmayotganini aytishdi. Usi shahri politsiyasi fuqarolarni mashinada harakat chog‘ida “oynadan qo‘llarini chiqarmaslikka, iloji bo‘lsa, ularni ruldan olmaslikka” chaqirdi.